Grootste stad Nouméa
Nieu-Kaledonië lê oos van Australië, noord van Nieu-Seeland, suid van Vanuatu en suidwes van Fidji. Die hoofstad en grootste stad is Nouméa. Die Nieu-Kaledoniese Koraalrif het sedert 2008 die status van Unesco-wêrelderfenis. Die Matteus- en Hunter-eilande word deur Frankryk en Vanuatu opgeëis.
Die ekonomie van Nieu-Kaledonië steun op die ontginning van nikkelerts en toerisme, maar is tegelykertyd op Franse subsidies ter waarde van jaarliks VSA-$1,48 miljard aangewese.
Volgens die Ooreenkoms van Nouméa, wat op 5 Mei 1998 onderteken en op 8 November van dieselfde jaar in 'n referendum deur Nieu-Kaledoniese kiesers goedgekeur is, is Nieu-Kaledonië 'n oorsese gebied van Frankryk met selfregering. Die politieke status van Nieu-Kaledonië as sogenaamde Collectivité sui generis word deur die artikels 76 en 77 van die Franse grondwet gedefinieer. In ooreenstemming met hierdie artikels is in November 2018 'n stemming oor die onafhanklikheid van die gebied gehou. 56,4 persent van die stemgeregtigde bevolking van 175 000 het die voorstel voorwerp, 43 persent was ten gunste van 'n onafhanklikwording.
Die onafhanklikheidsbeweging word veral deur etniese (Melanesiese) Nieu-Kaledoniërs gesteun wat tans nog net sowat veertig persent van die totale bevolking verteenwoordig. Meer as 'n derde van die bevolking is nasate van Franse setlaars en bannelinge (sogenaamde Caldoches) of onlangse Franse immigrante (Métropolitains). Daarnaas het immigrante van ander Suidsee-eilande, Viëtnamese en Indonesiërs hulle hier gevestig van wie baie Franse burgerskap aanvaar het.
↑ 1,0 1,1 (fr) "La Nouvelle-Calédonie se dote d'un hymne et d'une devise". LeMonde.fr. 18 Augustus 2010. Besoek op 1 September 2014.
↑ (fr) Institut de la Statistique et des Études Économique (ISEE). "CHIFFRES CLÉS". Besoek op 1 September 2014.
↑ (fr) "Population des communes et provinces de la Nouvelle-Calédonie de 1956 à 2009". ISEE. Besoek op 1 September 2014.
↑ 4,0 4,1 (fr) "PIB GRANDS AGRÉGATS". ISEE. Besoek op 1 September 2014.
↑ The Guardian, 4 November 2018: New Caledonia votes 'non' to independence from France. Besoek op 4 November 2018
(en) Toerisme-inligting oor Nieu-Kaledonië op Wikivoyage
Ontsluit van "https://af.wikipedia.org/w/index.php?title=Nieu-Kaledonië&oldid=1889867"